চলতি মাসের শুরুতে জাপানি পাসপোর্টধারীরা মিয়ানমারে বিনা ভিসায় প্রবেশের অনুমতি পায়, যার ফলে জাপানি পাসপোর্ট দিয়ে বিনা ভিসায় প্রবেশযোগ্য দেশের সংখ্যা গিয়ে দাঁড়িয়েছে ১৯০টিতে। দ্বিতীয় অবস্থানে রয়েছে সিঙ্গাপুর, সেদেশের পাসপোর্ট দিয়ে বিশ্বের ১৮৯টি দেশে বিনা ভিসায় ভ্রমণ করা সম্ভব। এ বছরের শুরুতে তালিকার শীর্ষে থাকা জার্মানি এখন যৌথভাবে ফ্রান্স ও দক্ষিণ কোরিয়ার সঙ্গে তৃতীয় অবস্থানে রয়েছে (১৮৮ টি দেশে ভিসা-ফ্রি এক্সেস)। পঞ্চম অবস্থানে রয়েছে যুক্তরাষ্ট্র ও যুক্তরাজ্য (১৮৬)। সেপ্টেম্বরে রাশিয়ান পাসপোর্টধারীরা তাইওয়ানে বিনা ভিসায় প্রবেশের অনুমতি পায়, তারপরো তালিকায় রাশিয়ার অবস্থান অনেক নিচে, ৪৭ নম্বরে। তবে গত এক যুগে পাসপোর্টের শক্তিমাত্রার হিসেবে সবচেয়ে বেশি চোখে পড়ার মতো উন্নতি করেছে আরব আমিরাত। ২০০৬ এর পাসপোর্ট র‌্যাংকিংয়ে তাদের অবস্থান ৬২ নম্বরে থাকলেও এ বছর তা চলে এসেছে ২১ এর ঘরে। ভিসাবিহীনভাবে ভ্রমণের জন্য সম্প্রতি তারা রাশিয়ার সঙ্গেও একটি চুক্তি করেছে।